पाएं अपने शहर की ताज़ा ख़बरें और फ्री ई-पेपरडाउनलोड करें
कुल्लू के लारजी के पास चोरी के गार्डर के साथ जब्त की गई वैन भी चोरी की हुई निकली। पुलिस ने इस वाहन को चुराने वाले तीन लोगों को गिरफ्तार कर लिया है, जबकि इससे पहले 29 अप्रैल को इस वैन में चोरी की गार्डर ले जाते हुए पांच युवकों को गिरफ्तार किया था। लिहाजा इसमें आगामी छानबीन के दौरान वाहन को चुराने वाले तीन अन्य लोगों को भी अब गिरफ्तार कर लिया है।
शनिवार को गिरफ्तार किए गए व्यक्तियों में राजमल उर्फ राजू पुत्र फतेह राम निवासी दराल राला और जिला मंडी, हेतराम पुत्र निमु राम निवासी दराल डाकघर रहला औट जिला मंडी व बाले राम पुत्र टेक चंद निवासी टिकर डाकघर बालू जिला मंडी है। SP गौरव सिंह ने बताया कि पुलिस ने 29 अप्रैल को बराम चोरी के वाहन की जब छानबीन की तो पाया कि जिस खेबे राम को पुलिस ने इस वाहन में लोहे के गार्डर चोरी के आरोप में गिरफ्तार किया था, उसके साथ राजमल नामक एक व्यक्ति भी मिला हुआ है। उसने चेसिस नंबर और इंजन नंबर को खरोंच दिया और नकली नंबर प्लेट का इस्तेमाल किया। वाहन का रंग भी बदल दिया था। आगे की जांच में पता चला कि राजमल ने चोरी की इस वैन को हेतराम से लिया था और उसने इसे बलराम से लिया था। इसके चलते अब पुलिस ने इन तीनों को भी गिरफ्तार कर लिया है। तीनों वाहन चोर गिरोह के सदस्य हैं, जो वाहन को चोरी करने के बाद आगे बेचते थे।
SP ने बताया कि इस गिरोह में राजमल सरगना है। वह वाहनों को चुरा लेता है और उन्हें मोडीफाई करता था। उसने एक बजाज डिस्कवर को भी बालू से चुराया था, जिसे कटोला दारल के पास से बरामद किया था। तीनों के खिलाफ पुलिस ने धोखाधड़ी, जालसाजी, आपराधिक साजिश करने को लेकर IPC की धारा 379, 420, 120बी, 34 के तहत मामला दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn